laion/Wikipedia-Exotic huggingface dataset:
יחסי איראן–לוקסמבורג

יחסי איראן–לוקסמבורג הם יחסי החוץ בין איראן לבין לוקסמבורג. ב-30 ביוני 2016 לשכת המסחר של הדוכסות הגדולה של לוקסמבורג, בשיתוף פעולה הדוק עם שגרירות איראן בממלכת בלגיה, הדוכסות הגדולה של לוקסמבורג והאיחוד האירופי ארגנה סמינר בנושא הזדמנויות עסקיות באיראן, שבו השתתפו 115 משתתפים. באפריל 2019, בית משפט בלוקסמבורג דחה את מאמצי בתי המשפט בארצות הברית כמנוגדים לתקנות הבינלאומיות לתפוס 1.68 מיליארד דולר בנכסים איראניים בלוקסמבורג כפיצוי למה שמכונה "קורבנות הטרור של איראן". ב-1 באפריל 2020 בית משפט בלוקסמבורג דחה את בקשתה של ארצות הברית להעביר נכסים איראניים בסך 1.6 מיליארד דולר לקורבנות פיגועי 11 בספטמבר. ביולי 2020 שר החוץ של לוקסמבורג, ז'אן אסלבורן, כתב לשר החוץ של איראן, מוחמד ג'וואד זריף, וגינה את ההסלמה האחרונה ברדיפת הבהאים באיראן, המיעוט הדתי הלא-מוסלמי הגדול ביותר במדינה. בשנת 2021 היבוא של לוקסמבורג מאיראן הסתכם בשווי 667.03 אלף דולר, על פי מסד הנתונים COMTRADE של האו"ם על סחר בינלאומי. איראן מיוצגת בלוקסמבורג באמצעות שגרירותה בבריסל, בלגיה. לוקסמבורג אינה מיוצגת באיראן לא בדרג השגרירות ולא בדרג הקונסוליה. מדיה וקבצים בנושא יחסי איראן–לוקסמבורג בוויקישיתוף Seminar: “‏Iran-Luxembourg: Partners in a changing World‏” באתר houseofentrepreneurship‏, 1 ביולי 2016 Tehran- Luxembourg Deal Prevents US from Seizing Iran Assets באתר ifpnews‏, 7 ביולי 2019 Luxembourg Blocks US Request to Transfer $1.6 Billion of Iran Assets באתר ifpnews‏, 13 באפריל 2020 Foreign Minister of Luxembourg writes to Iranian counterpart in wave of support for Iran’s persecuted Baha’is באתר bic‏, 29 ביולי 2020 לוקסמבורג–איראן באתר tradingeconomics
יחסי איראן–ליכטנשטיין

יחסי איראן–ליכטנשטיין הם יחסי החוץ בין איראן לבין ליכטנשטיין. בין שתי המדינות לא מתקיימים כלל יחסים דיפלומטיים. אזרחי ליכטנשטיין הנזקקים לשירותים קונסולריים באיראן יכולים לפנות לשגרירות שווייץ בטהראן, האמונה על הגנת האינטרסים של ליכטנשטיין בחו"ל מתוקף הסכם שנחתם בשנת 1919. מדיה וקבצים בנושא יחסי איראן–ליכטנשטיין בוויקישיתוף שווייץ ואיראן באתר משרד החוץ השווייצרי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ליכטנשטיין–פורטוגל

יחסי ליכטנשטיין–פורטוגל הם יחסי החוץ בין ליכטנשטיין לבין פורטוגל. במהלך מלחמת העולם השנייה, שתי המדינות נותרו נייטרליות ולא הושפעו מלוחמה ישירה, דבר שמעט מאוד מדינות אירופה הצליחו לעשות. ליכטנשטיין ופורטוגל היו חברות ב-EFTA מאז הקמתו ב-1960 ועד להצטרפות פורטוגל לאיחוד האירופי ב-1986. ב-6 בפברואר 1992, שגריר פורטוגל בשווייץ, אוקטביו נטו ולריו, הפך לדיפלומט הפורטוגלי הראשון שהוסמך בליכטנשטיין. מאז, שתי המדינות מקיימות יחסים דיפלומטיים ישירים. בשנת 2019 ליכטנשטיין החזיקה במקום ה-188 כלקוחה, ובמקום ה-154 כספקית בסחר החוץ עם פורטוגל. באותה שנה מוצרי מזון הפכו לקבוצת המוצרים העיקרית המיוצאת לליכטנשטיין, ואילו הקבוצות העיקריות של מוצרים מיובאים כללו מכשירים אופטיים ומדויקים וכימיקלים. מדיה וקבצים בנושא יחסי ליכטנשטיין–פורטוגל בוויקישיתוף ליכטנשטיין באתר משרד החוץ הפורטוגזי
אסכולת האנאל

אסכולת ה"אנאל" (בצרפתית: L'École des Annales, "אסכולת ספרי השנים") היא אסכולה היסטוריוגרפית שראשיתה בשנת 1929 באוניברסיטת שטרסבורג בצרפת, שטוענת כי אין לבחון אירוע ספציפי בפני עצמו, אלא במסגרת רחבה יותר, הכוללת את הבנת התהליכים ארוכי הטווח אשר הובילו לאירוע. רק הבנתם של אירועים אלו מאפשרת הבנה שלמה של השתלשלות האירועים בפועל. האסכולה התפתחה מתוך כתב העת Annales d'histoire économique et sociale שמאוחר יותר שינה את שמו ל: Annales. Economies, sociétés, civilisations והחל מ-1994 נקרא Annales. Histoire, Sciences Sociales. האסכולה וכתב העת נוסדו בידי שני היסטוריונים צרפתים: מרק בלוך ולוסיאן פבר. מקור השם: "ספרי השנים" (לטינית: Annales, "אנאלים") הקדומים. בלוך ופבְר הסתייגו מהתמקדות ההיסטוריוגרפיה בתקופתם בהיסטוריה פוליטית, צבאית ודיפלומטית, וכן בהיסטוריה של אירועים ובהיסטוריה של "אנשים גדולים". מנגד הם הציעו להתמקד בהיסטוריה כלכלית וחברתית, בתהליכים ארוכי טווח (la longue durée), בהיסטוריה של המנטאליות ובהיסטוריה של קיבוצי בני אדם, בראיית החברה, ולא פרטים בה. בהתאם, הם קראו לשלב את הדיסציפלינה ההיסטורית במדעי החברה וליישם בה שימוש בכלים מדעיים, כגון סטטיסטיקה, במחקר ההיסטורי. בלוך נרצח בידי הגסטפו לקראת סיומה של מלחמת העולם השנייה בשל השתייכותו לרזיסטאנס ופבר ששרד אחריו עמד בראש האסכולה בשנות ה-40 וה-50. הדור השני של אסכולת ה"אנאל", בהנהגתו האקדמית של פרנאן ברודל, פנה בתום מלחמת העולם השנייה להיסטוריה תרבותית ולהיסטוריה של התרבות החומרית וחתר לכתיבתה של "היסטוריה טוטאלית". עם בני דורו נמנה גם ההיסטוריון רב ההשפעה של לימודי ימי הביניים - ז'ורז' דובי (Georges Duby). הדור השלישי של אסכולת ה"אנאל", שהחל לפעול בשלהי שנות ה-70 של המאה ה-20, כלל את ז'אק לה גוף, עמנואל לה רואה לדורי, נתן ושטל (צר') ואת פייר נורה. במרוצת הזמן איבדה האסכולה מייחודה משהתקבלו רבים מרעיונותיה על דעתם של היסטוריונים רבים בעולם. עוזי אלידע, "פרנאן ברודל והחזון הטוטלי-גלובלי", זמנים, אביב 1986 21, עמ' 71-81. (המאמר זמין לצפייה במאגר JSTOR לאחר הרשמה) עוזי אלידע, "אסכולת האנאל ותרבות הספר", ספרות והיסטוריה, ר. כהן, י. מאלי (עורכים), ירושלים, החברה ההיסטורית-זלמן שזר, 1999, עמ' 299-323. עוזי אלידע, ״טבח החתולים הגדול וההיסטוריה התרבותית-פרשנית״, בתוך רוברט דרנטון, טבח החתולים הגדול ואפיזודות אחרות בתולדות התרבות הצרפתית, ירושלים, כרמל, 2016, עמ' 276-308 שלמה זנד, ההיסטוריון, הזמן והדמיון: מאסכולת "האנאל" ועד הרוצח הפוסט-ציוני. תל אביב: עם עובד, תשס"ה 2004. שלמה זנד, "במה הועילה ובמה הזיקה אסכולת ה"אנאל" להיסטוריה". זמנים 82, קיץ 2003, עמ' 42-30. (המאמר זמין לצפייה במאגר JSTOR לאחר הרשמה) מרק בלוך, אפולוגיה על ההיסטוריה או מקצועו של ההיסטוריון. ירושלים: מוסד ביאליק, תשס"ב 2002. Iggers, G.G. Historiography in the Twentieth Century: From Scientific Objectivity to the, Postmodern Challenge (1997), ch.5: France: The Annales אסכולת האנאל, באתר אנציקלופדיה בריטניקה (באנגלית) עוזי אלידע, עלייתה ונפילתה של ההיסטוריה הטוטאלית, באתר בית הספר להיסטוריה-אוניברסיטת חיפה פרופ' שלמה זנד, זנד ואמנות אחזקת ההיסטוריה, באתר ynet, 23 בדצמבר 2004 Fernand Braudel and the Annales School - מאמר מאת David Moon גדי אלגזי, "מכרנו את נשמותינו תמורת שלווה: לרגל צאת התרגום העברי של מלאכת ההיסטוריון מאת מרק בלוך", הארץ מוסף תרבות וספרות, 20 בספטמבר 2002
אריק סאנצ'ס

אריק דניאל סאנצ'ס אוסגדה (בספרדית: Érick Daniel Sánchez Ocegueda; נולד ב-27 בספטמבר 1999 במקסיקו סיטי שבמקסיקו) הוא כדורגלן מקסיקני המשחק בעמדת הקשר בקבוצת פצ'וקה מליגת העל המקסיקנית ובנבחרת מקסיקו. סאנצ'ס גדל במחלקת הנוער של פצ'וקה מליגת העל המקסיקנית. בין השנים 2018–2020 הושאל למינרוס דה סקטקס מליגת המשנה המקסיקנית. סאנצ'ס היה חלק מסגל נבחרת מקסיקו בטורניר גביע הזהב 2021. ב-14 ביולי 2021 הוא ערך את הופעת הבכורה שלו בנבחרת, כשנכנס כמחליף בניצחון 3-0 על נבחרת גואטמלה בשלב הבתים של הטורניר. בסך הכל ערך שתי הופעות בטורניר. ב-11 ביוני 2022 הבקיע סאנצ'ס את שער הבכורה שלו בנבחרת, בניצחון 3-0 על נבחרת סורינאם במסגרת ליגת האומות של CONCACAF לעונת 2022/2023. נכלל בסגל נבחרת מקסיקו לטורניר קופה אמריקה 2024. אריק סאנצ'ס, באתר Transfermarkt אריק סאנצ'ס, באתר Soccerway אריק סאנצ'ס, באתר National Football Teams אריק סאנצ'ס, באתר FootballDatabase.eu אריק סאנצ'ס, באתר ESPN ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
יחסי הונגריה–ליכטנשטיין

יחסי הונגריה–ליכטנשטיין הם יחסי החוץ בין הונגריה לבין ליכטנשטיין. שתי המדינות כוננו יחסים דיפלומטיים ב-18 בספטמבר 1993. ב-18 בספטמבר 2018 ביקר בוואדוץ שר המשפטים ההונגרי לסלו טרוצאני לרגל יום השנה ה-25 לכינון היחסים הדיפלומטיים בין הונגריה וליכטנשטיין, שם ניהל שיחות עם אאורליה פריק, שרת החוץ, המשפטים והתרבות של ליכטנשטיין, ופגש את אלויס, יורש העצר של ליכטנשטיין כחלק מביקור נימוסין. במסגרת ישיבת שרי המשפטים סקרו הצדדים את נושאי העדיפות שעל סדר היום של האיחוד האירופי, בפרט לנושא ההגירה. השר טרוצאני הודיע לשותפו על הרקע של העמדה ההונגרית ובהקשר זה, על נסיבות קבלת הדו"ח של סרג'נטיני ועל התגובה המתוכננת של ממשלת הונגריה. השרה של ליכטנשטיין הבינה את הטיעונים ההונגריים, אך במקביל הפנתה את תשומת הלב לחשיבות יצירת פשרה. אורליה פריק אמרה שהעדיפות העליונה של ליכטנשטיין היא שהשותף הכלכלי מספר אחת שלה, האיחוד האירופי, יהיה מאוחד. יש להימנע מכך שעימותים ופילוגים פנימיים מחלישים את הקהילה בטווח הארוך, ויש לשמר את הישגי האיחוד האירופי. הונגריה מיוצגת בליכטנשטיין באמצעות שגרירותה בברן, שווייץ, ובנוסף מחזיקה קונסוליית כבוד בוואדוץ. ליכטנשטיין אינה מיוצגת בהונגריה לא בדרג השגרירות ולא בדרג הקונסוליה. מדיה וקבצים בנושא יחסי הונגריה–ליכטנשטיין בוויקישיתוף A MAGYAR-LIECHTENSTEINI DIPLOMÁCIAI KAPCSOLATOK 25. ÉVFORDULÓJA באתר שגרירות הונגריה בשווייץ
יחסי איסלנד–הונגריה

יחסי איסלנד–הונגריה הם יחסי החוץ בין איסלנד לבין הונגריה. סיימון מיקסה סודפלד (לימים הפך למזכיר התנועה הציונית בשם מקס נורדאו) היה ההונגרי הראשון שביקר באיסלנד ב-1874 ככתב לרגל ביקורו של כריסטיאן התשיעי, מלך דנמרק באיסלנד ופרסום החוקה האיסלנדית. ב-24 בדצמבר 1956 הגיעו לאיסלנד 52 הונגרים בסיוע הצלב האדום האיסלנדי, לאחר שברחו מהונגריה בעקבות המרד ההונגרי. שתי המדינות כוננו יחסים דיפלומטיים ב-17 ביולי 1955. כיום, שתי המדינות הן חברות מלאות בנאט"ו. הונגריה מיוצגת באיסלנד באמצעות שגרירותה באוסלו, נורווגיה. איסלנד מחזיקה בהונגריה קונסוליית כבוד בבודפשט. היסטוריה של הונגרים באיסלנד באתר ungerska כינון יחסים דיפלומטיים באתר משרד החוץ האיסלנדי
החלטה 1434 של מועצת הביטחון של האו"ם

החלטה 1434 של מועצת הביטחון של האו"ם היא החלטה של מועצת הביטחון של האו"ם, שהתקבלה פה אחד ב-6 בספטמבר 2002, לאחר שאישרה מחדש את כל החלטותיה על המצב בין אריתריאה לאתיופיה, ובייחוד החלטה 1430 (2002), המועצה החליטה להאריך את המנדט של משלחת האו"ם באתיופיה ובאריתריאה (ה-UNMEE) עד 15 במרץ 2003. מועצת הביטחון הביעה את תמיכתה בתהליך השלום בין שתי המדינות ובתפקיד שמילאה משלחת האו"ם ביישום הסכם אלג'יר והחלטת ועדת הגבולות על הגבול המשותף. היא גם בירכה על ההצהרות של אתיופיה ואריתריאה ליישם את התחייבויותיהן במלואן, כולל שחרור שבויי מלחמה, אך הביעה דאגה מהטרדות בגבול וחטיפות אזרחים. ההחלטה האריכה את המנדט של משלחת האו"ם, בהשאירה את מניין כוחותיה הנוכחית של 4,200 בהתאם להחלטה 1320 (2000). ההתקדמות של הצדדים ביישום ההסכמותיהם תהיה תחת מעקב וההשלכות של העברות טריטוריאליות במהלך תיחום הגבול עבור משלחת האו"ם ייבדקו על ידי המועצה. "Security Council extends mandate of UN mission in Ethiopia and Eritrea for six months". United Nations. 6 בספטמבר 2002. {{cite news}}: (עזרה) "Security Council extends UN mission in Ethiopia and Eritrea for six months". United Nations News Centre. 6 בספטמבר 2002. {{cite news}}: (עזרה) United Nations (2003). Index to Proceedings of the Security Council (57th ed.). United Nations Publications. p. 39. ISBN 978-92-1-100916-3. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "החלטה 1434 של מועצת הביטחון של האו"ם".
קווין אלברס

קווין נאהין אלברס קמפוס (בספרדית: Kevin Nahin Álvarez Campos; נולד ב-15 בינואר 1999 בקולימה שבמקסיקו) הוא כדורגלן מקסיקני המשחק בעמדת המגן הימני בקבוצת פצ'וקה מליגת העל המקסיקנית ובנבחרת מקסיקו. אלברס משחק בקבוצה הבוגרת של פצ'וקה מליגת העל המקסיקנית החל משנת 2018. ב-3 ביולי 2021 ערך אלברס את הופעת הבכורה שלו בנבחרת מקסיקו, בניצחון 4-0 על נבחרת ניגריה במשחק ידידות. הוא היה חלק מסגל נבחרת מקסיקו בטורניר גביע הזהב 2021, אך לא שיחק בטורניר. מדיה וקבצים בנושא קווין אלברס בוויקישיתוף קווין אלברס, באתר Transfermarkt קווין אלברס, באתר Soccerway קווין אלברס, באתר WorldFootball.net קווין אלברס, באתר National Football Teams קווין אלברס, באתר FootballDatabase.eu
פיליפ גובר

פיליפ גובר (בצרפתית: Philippe Gaubert;‏ 5 ביולי 1879 – 8 ביולי 1941) היה מוזיקאי צרפתי, נגן חליל צד, מנצח מוערך ומלחין, בעיקר לחליל. גובר נולד בקאהורס בשנת 1879. הוא ניגן בחליל צד באופרה של פריז, והפך לאחד המוזיקאים הצרפתים הבולטים בין שתי מלחמות העולם. בשנת 1919, בגיל ארבעים, מונה לשלושה תפקידים מרכזיים בצרפת בתחום המוזיקה: פרופסור לחליל בקונסרבטוריון של פריז המנצח הראשי של האופרה של פריז המנצח הראשי של התזמורת לקונצרטים של הקונסרבטוריון של פריז ב-1907 השתתף בביצוע הראשון של ההקדמה והאלגרו של מוריס רוול לנבל, חליל, קלרינט ורביעיית כלי מיתר. בין הקלטותיו כמנצח, בולטת במיוחד הקלטה של הסימפוניה ברה מינור מאת סזר פרנק (עם נגני הקונסרבטוריון). "נאילה", האופרה שלו בשלוש מערכות, הועלתה בבכורה ב-7 באפריל 1927 בארמון גרנייה, שם הועלו שלושה בלטים נוספים שלו. גובר נפטר משבץ מוחי בשנת 1941 בפריז.[דרוש מקור] העיתונאי ז'אן בוזרנד, חברו של גובר, שכנע את העיירה קאהורס להקים גן ציבורי לכבודו של גובר ליד נהר לוט בסוף שנות ה-30.[דרוש מקור] כאשר גובר היה עדיין בחיים, אלברט רוסל הקדיש את הפרק "Monsieur de la Péjaudie" ביצירתו "Joueurs de flûte", אופוס 27 לחליל ופסנתר.[דרוש מקור] גובר קיבל את לגיון הכבוד הצרפתי ב-1921.[דרוש מקור] מדיה וקבצים בנושא פיליפ גובר בוויקישיתוף פיליפ גובר, במסד הנתונים הקולנועיים IMDb (באנגלית) פיליפ גובר, באתר MusicBrainz (באנגלית) פיליפ גובר, באתר Discogs (באנגלית) Brief biographical sketch of Philippe Gaubert on the Naxos Records site Société des concerts du Conservatoire פיליפ גאוברט - ארכיון קלאסי פיליפ גובר, באתר "Find a Grave" (באנגלית)
לאון קינג

לאון תומסון קינג (באנגלית: Leon Thomson King; נולד ב-14 בינואר 2004 בגלאזגו שבסקוטלנד) הוא כדורגלן סקוטי המשחק בעמדת הבלם בקבוצת גלאזגו ריינג'רס מליגת העל הסקוטית. קינג גדל במחלקת הנוער של גלאזגו ריינג'רס. ב-29 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 4-0 על פאלקירק במסגרת גביע הליגה הסקוטית לעונת 2020/2021. ב-12 במאי 2021 ערך את הופעת הבכורה שלו בליגת העל הסקוטית, בניצחון 3-0 על ליווינגסטון. ב-7 בספטמבר 2022 ערך את הופעת הבכורה שלו בליגת האלופות, בהפסד 4-0 לאייאקס במסגרת שלב הבתים לעונת 2022/2023. גלאזגו ריינג'רס אליפות סקוטלנד (1): 2020/2021 הגביע הסקוטי (1): 2021/2022 לאון קינג, באתר Transfermarkt לאון קינג, באתר Soccerway לאון קינג, באתר FootballDatabase.eu
החלטה 971 של מועצת הביטחון של האו"ם

החלטה 971 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה פה אחד ב-12 בינואר 1995, לאחר אישור מחדש של החלטות 849 (1993), 854 (1993), 858 (1993), 876 (1993), 881 (1993), 892 (199493) 901 (1994), 906 (1994), 934 (1994) ו-937 (1994), המועצה האריכה את משימת כוח המשקיפים של האו"ם בגאורגיה (UNOMIG) עד ל-15 במאי 1995. מועצת הביטחון אישרה מחדש את הריבונות והשלמות הטריטוריאלית של גאורגיה ואת זכות השיבה של כל הפליטים, עליהם הוסכם בין הצדדים. הצדדים נקראו שלא לנקוט בפעולות חד-צדדיות שיעכבו את התהליך המדיני. היה חוסר התקדמות בהסדר שלום כולל וחזרה איטית של פליטים. בהקשר זה נקראו הצדדים לפעול להסדר, במיוחד בנושא מעמדה המדיני של אבחזיה. המועצה הביעה את שביעות רצונה משיתוף הפעולה בין כוח השקיפים של האו"ם לכוח שמירת השלום של חבר העמים (CIS). לאחר הארכת המנדט של ה-UNOMIG עד 15 במאי 1995, התבקש המזכיר הכללי בוטרוס בוטרוס ראלי לדווח על המצב באבחזיה ובגאורגיה תוך חודשיים מקבלת ההחלטה. שני הצדדים, במיוחד הצד האבחזי, נקראו לעמוד בהתחייבויותיהם בנוגע לפליטים ועקורים. המזכ"ל התבקש לשתף פעולה עם כוח שמירת השלום של חבר העמים בנקיטת צעדים נוספים להבטחת החזרת פליטים ועקורים, בעוד המדינות החברות נקראו לתרום לקרן שהוקמה בהסכם הפסקת האש והפרדת כוחות. United Nations, Dept. of Public Information (1995). The United Nations and the situation in Georgia. United Nations, Dept. of Public Information. p. 12. Bothe, Michael; Kondoch, Boris (2002). International Peacekeeping: The Yearbook of International Peace Operations. Martinus Nijhoff Publishers. p. 222. ISBN 978-90-411-1920-9.
טום רוטה

טום אלכסנדר רוטה (בגרמנית: Tom Alexander Rothe; נולד ב-29 באוקטובר 2004 ברנדסבורג שבגרמניה) הוא כדורגלן גרמני המשחק בעמדת המגן השמאלי בקבוצת בורוסיה דורטמונד מהבונדסליגה. רוטה גדל במחלקת הנוער של זנקט פאולי, ובשנת 2021 עבר למחלקת הנוער של בורוסיה דורטמונד. ב-16 באפריל 2022 ערך את הופעת הבכורה שלו בקבוצה הבוגרת של המועדון, בניצחון 6-1 על וולפסבורג במסגרת המחזור ה-30 בבונדסליגה לעונת עונת 2021/2022 בבונדסליגה. במשחק זה הבקיע את שער הבכורה שלו במועדון. ב-6 בספטמבר ערך את הופעת הבכורה שלו בליגת האלופות, כשהחליף את רפאל גריירו בניצחון 3-0 על פ.צ. קופנהגן במסגרת שלב הבתים לעונת 2022/2023. טום רוטה, באתר Transfermarkt טום רוטה, באתר Soccerway טום רוטה, באתר BDFutbol טום רוטה, באתר WorldFootball.net טום רוטה, באתר FootballDatabase.eu Profi-Debüt gegen Wolfsburg: Das ist BVB-Youngster Tom Rothe באתר ruhrnachrichten,‏ 11 במרץ 2022 (בגרמנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טום רוטה".
It's Only Me

It's Only Me הוא אלבום האולפן השלישי של הראפר האמריקאי ליל בייבי. האלבום יצא לאור ב-14 באוקטובר 2022, על ידי חברות התקליטים קוואליטי קונטרול מיוזיק, מוטאון, וולף-פאק ו-4 פוקטס פול. האלבום מכיל הופעות אורח של נארדו ויק, יאנג ת'אג, פריידיי, פיוצ'ר, ריילו רודריגז, ג'רמי, EST Gee ופו שייסטי. הוא נתמך על ידי שני סינגלים: "In a Minute" ו-"Heyy". ב-8 באפריל 2022, ליל בייבי הוציא את הסינגל המוביל מתוך האלבום, "In a Minute". באוגוסט 2022, חשף ליל בייבי ברשתות החברתיות קטע קצר מתוך שיר מהאלבום. ב-2 בספטמבר 2022, הכריז על שם האלבום וחשף את עטיפתו ותאריך צאתו, מיד לאחר צאת הסינגל "Detox", שאינו נכלל באלבום. העטיפה מתארת שלבים שונים בחייו של ליל בייבי בתור הר ראשמור. ב-10 באוקטובר 2022, הוציא את הסינגל השני מתוך האלבום, "Heyy", וכן חשף את רשימת הרצועות שלו באותו היום. האלבום הגיע היישר אל המקום הראשון במצעד הבילבורד 200 ב-29 באוקטובר 2022, עם 216,000 יחידות שקולות לאלבום (כולל 6,500 מכירות טהורות) בשבוע הראשון לצאתו בארצות הברית. האלבום זכה לסך מצטבר של 288.97 מיליון השמעות בהזרמת מוזיקה לשיריו, הכמות השלישית בגודלה להשמעות בשבוע ראשון ב-2022. זה אלבומו השלישי של ליל בייבי שהגיע למקום הראשון. מידע על האלבום It's Only Me באתר MusicBrainz מידע על האלבום It's Only Me באתר AllMusic האלבום It's Only Me באתר דיזר האלבום It's Only Me באתר אפל מיוזיק האלבום It's Only Me באתר סאונדקלאוד האלבום It's Only Me באתר טיידל האלבום It's Only Me באתר יוטיוב It's Only Me by Lil Baby (באנגלית אמריקאית), 2022-10-14, נבדק ב-2022-10-11 Renshaw, David (8 באפריל 2022). "Lil Baby drops new songs "Right On" and "In A Minute"". The Fader. נבדק ב-10 באוקטובר 2022. {{cite web}}: (עזרה) A., Aron (17 באוגוסט 2022). "Lil Baby Shares Snippet Of First Single Off Of His Upcoming Album". HotNewHipHop. נבדק ב-11 באוקטובר 2022. {{cite web}}: (עזרה) Dionne, Zach (2 בספטמבר 2022). "Lil Baby Unleashes New Song and Video "Detox," Announces It's Only Me Album". Complex. נבדק ב-10 באוקטובר 2022. {{cite web}}: (עזרה) Darville, Jordan (10 באוקטובר 2022). "Lil Baby Shares New Song "Heyy," reveals It's Only Me cover art and tracklist". The Fader. נבדק ב-10 באוקטובר 2022. {{cite web}}: (עזרה) Caulfield, Keith (23 באוקטובר 2022). "Lil Baby Lands Third No. 1 Album on Billboard 200 With 'It's Only Me'". Billboard. נבדק ב-24 באוקטובר 2022. {{cite journal}}: (עזרה) Billboard 200 Albums, Billboard, ‏2023 (באנגלית אמריקאית)
פיגוע הירי ליד שבי שומרון

פיגוע הירי ליד שבי שומרון הוא פיגוע ירי שאירע ב-11 באוקטובר 2022, כאשר שני מחבלים פלסטינים שנסעו במכונית ירו לעבר כוח צה"ל שאבטח צעדה לציון 55 שנים לשחרור השומרון. בפיגוע נרצח סמל ראשון עידו ברוך מסיירת גבעתי. ב-11 באוקטובר 2022, א' דחול המועד סוכות, נערכה בשומרון צעדה לציון 55 שנים לשחרור השומרון במלחמת ששת הימים. סמוך לשעה 12:15 הגיעו שני מחבלים פלסטינים כמאל ג'ורי ואוסאמה טוויל ברכב לאזור שבו עברה הצעדה ליד שבי שומרון בדרכה לסבסטיה, ירו לעבר כוח צה"ל שאבטח את האזור ונמלטו מהזירה. כתוצאה מהירי נפצע באורח קל עד בינוני לוחם צה"ל סמל ראשון עידו ברוך מסיירת גבעתי, תושב גדרה, שפונה לקבלת טיפול רפואי למרכז רפואי מאיר, שם מצבו הידרדר ולבסוף מת מפצעיו. ברוך הותיר אחריו הורים ושתי אחיות, וקרניות עיניו נתרמו. חוליית הטרור "גוב האריות" קיבלה אחריות על הפיגוע. ב-13 בפברואר 2023, צה"ל עצר את המחבלים שביצעו את הפיגוע. ב-22 בפברואר 2023 כוח של הימ"מ הרג בשכם 3 מחבלים, בהם פעיל ב"גוב האריות" ששילח את החוליה שביצעה את הפיגוע. ב-6 ביוני 2024 נגזר על שני המחבלים מאסר עולם. שלומי הלר ויניר יגנה‏, חייל נהרג בפיגוע ירי בסמוך לשבי שומרון, מצוד אחר המחבל, באתר וואלה, 11 באוקטובר 2022 לילך שובל, אפרת פורשר, סמ"ר עידו ברוך בן ה-21 מגדרה הוא ההרוג בפיגוע הירי הקטלני בשומרון, באתר ישראל היום, 11 באוקטובר 2022 גל הטרור: לוחם צה"ל נהרג הבוקר בפיגוע ירי בשומרון - הלוחמים לא השיבו באש, סרטון בערוץ "עכשיו 14", באתר יוטיוב (אורך: 02:01), 11 באוקטובר 2022 קובי סינקלר, הותר לפרסום: נעצרו המחבלים שרצחו את סמ"ר עידו ברוך, באתר ערוץ 7, 13 בפברואר 2023 סמל-ראשון עידו ברוך ז"ל נהרג בפיגוע ירי סמוך ליישוב שבי שומרון, באתר צה"ל, 11 באוקטובר 2022 נעצרו המחבלים החשודים בביצוע פיגוע הירי בו נפל סמל-ראשון עידו ברוך ז"ל, באתר צה"ל, 13 בפברואר 2023 נוטרלו מבוקשים המעורבים בפיגועי ירי, ביניהם אחד מראשי ״גוב האריות״, באתר צה"ל, 22 בפברואר 2023 בית המשפט הצבאי גזר את דינם של המחבלים שהרגו את סמ"ר עידו ברוך ז"ל, באתר צה"ל, 7 ביוני 2024
ג'וליאן גמבל

ג'וליאן גמבל (באנגלית: Julian Gamble; נולד ב-15 בספטמבר 1989) הוא כדורסלן אמריקאי המשחק בעמדת הסנטר בבני הרצליה. גמבל נולד בדרהאם, קרוליינה הצפונית, ובחר לשחק כדורסל עבור קבוצת הכדורסל של אוניברסיטת מיאמי. ב-2013 חתם בסאן ואלייה מהליגה הצרפתית השנייה. בשנים 2014–2016 שיחק בבריסל מליגת העל הבלגית. לאחר ששיחק בטלקום בון הגרמנית ובאסוול ליון-וילרבאן ונאנטר הצרפתיות, ב-22 ביולי 2019 חתם בווירטוס בולוניה האיטלקית. את עונת 2019/2020, שהסתיימה באמצעה בשל מגפת הקורונה, סיימה בולוניה במקום הראשון, עם 18 ניצחונות ו-2 הפסדים בלבד, אך פדרציית הכדורסל האיטלקית קבעה כי לא יוענק תואר בעונה זו. בעונת 2020/2021 הגיעה הקבוצה עד לחצי גמר היורוקאפ, תוך שהיא מנצחת תשעה משחקים ברציפות, אך שם הפסידה 1–2 לאוניקס קאזאן. במקביל, זכתה הקבוצה באליפות הליגה לאחר שלא עשתה זאת עשרים שנים. בספטמבר 2021 שיחק כחודש וחצי בטנריפה, כמחליפו של גאורגי שרמדיני שנפצע, ולאחר מכן חתם בסן פבלו בורגוס, מחזיקת גביע ליגת האלופות, כמחליפו של סולימאן בריימו. ב-10 באוקטובר 2022 חתם בבני הרצליה. באוקטובר 2023 חתם בקבוצת Beirut Club המשחקת בלבנון. מדיה וקבצים בנושא ג'וליאן גמבל בוויקישיתוף ג'וליאן גמבל, ברשת החברתית אקס (טוויטר) פרופיל, באתר Sports-Reference פרופיל, באתר eurobasket Julian Gamble, Eurobasket
ברברה פ. וולטר

ברברה פ. וולטר (באנגלית: Barbara F. Walter; נולדה ב-30 באוגוסט 1964) היא מדענית פוליטית אמריקאית, פרופסור בבית הספר למדיניות גלובלית ואסטרטגיה באוניברסיטת קליפורניה בסן דייגו. היא ידועה בעבודתה על תאוריית מיקוח ואלימות פוליטית, במיוחד התפרצות ופתרון מלחמת אזרחים, וההיגיון של אלימות טרור. מאז שנת 2012 היא חברה קבועה במועצה ליחסי חוץ. וולטר למדה לתואר ראשון במדע המדינה וגרמנית באוניברסיטת באנקל בפנסילבניה, משם המשיכה ללימודי תואר שני ודקטורט במדע המדינה באוניברסיטת שיקגו. לאחר שנת פוסט דוקטורט באוניברסיטת הרווארד ושנה נוספת באוניברסיטת קולומביה, הצטרפה לבית הספר למדיניות גלובלית ואסטרטגיה באוניברסיטת קליפורניה בסן דייגו, ומאוחר כיותר כיהנה כדיקן בית הספר. זכרתה בפרסים רבים על עבודתה. מדיה וקבצים בנושא ברברה פ. וולטר בוויקישיתוף אתר האינטרנט הרשמי של ברברה פ. וולטר (באנגלית) ברברה פ. וולטר, ברשת החברתית אקס (טוויטר) ברברה פ. וולטר, באתר גוגל סקולר "About". Barbara F. Walter. נבדק ב-29 בספטמבר 2022. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברברה פ. וולטר".
עונות

"עונות" הוא סינגל שהוקלט על ידי הזמר-יוצר הישראלי אביב גפן ולהקת התעויוט. השיר יצא לאור בשנת 1996 על ידי חברת התקליטים NMC, כסינגל מתוך אלבומו החמישי של גפן, "המכתב". השיר נכתב והולחן על ידי גפן, ועובד על ידי גפן, משה לוי וחברי התעויוט. אופיו המוזיקלי של השיר "עונות" הוא קצבי ושמח יחסית, כאשר אחד הכלים המרכזיים שמשמשים בו הוא חמת חלילים סקוטית. לקראת סוף השיר אף מתנגן בחמת חלילים קטע מהשיר הסקוטי-פטריוטי "Scotland The Brave", שהיה מועמד להיבחר כהמנון הלאומי של סקוטלנד. אך עם זאת, תוכן השיר דווקא עוסק באהבה נכזבת: השיר מתאר את סיפור האהבה של אביו של גפן, המשורר יהונתן גפן, ואמו, המפיקה נורית גפן. כל בית בשיר מתייחס בנפרד לכל עונה מארבע עונות השנה, לפי הסדר, ומספר מנקודת מבט של כל תקופה במהלך השנה על היחסים ביניהם: החורף עם ההתחלה הפשוטה והאהבה, האביב עם הלידה של בנם (אביב גפן), שעל פי השיר סימל "תקופת ביניים", הקיץ שמביא איתו התרחקות, פרידה ובדידות, ולבסוף הסתיו, שעם הגעתו חוזר גפן בבקשת סליחה. השיר נחתם במשפט "כמו הטבע, גם ללב ארבע עונות". בתוכנית האירוח המוזיקלית "חי בגימל מהיכל התרבות – שלומי שבן מארח" של כאן גימל, סיפר גפן כי השיר "עונות" מבוסס על שיר שכתב כשהיה בן שבע, כשהוריו נפרדו. השיר הפך במהרה ללהיט גדול, והיה לשיר המצליח ביותר באלבום. כמו כן, השיר נכנס למצעד הפזמונים השבועי של רשת ג' ב-5 במאי 1996, ושהה שם במשך 12 שבועות, עד 4 באוגוסט 1996. בשיאו הגיע לראש המצעד, שם שהה במשך שלושה שבועות רצופים (החל מ-26 במאי). בנוסף, השיר דורג במקום השלישי במצעד השנתי של התחנה לשנת תשנ"ו (1996). רשימת המשתתפים בשיר: אביב גפן – גיטרה חשמלית, גיטרה אקוסטית, קולות שלומי צידקי –בס ערן מיטלמן – בס עודד שחר – תופים, טמבורין משה לוי – פסנתר, אקורדיון נגן אורח – חמת חלילים סקוטית אורי מילס – חמת חלילים אירית מילות השיר "עונות" באתר Genius סרטון השיר "עונות" באתר יוטיוב מידע על הרצועה "עונות" באתר ספוטיפיי מוזיקה - מכל הלב: על מי הזמרים כתבו את השירים הנוסטלגים שלהם?, באתר פרוגי, ‏22 באפריל 2021 חי בגימל מהיכל התרבות | שלומי שבן מארח את אביב גפן, סרטון בערוץ "כאן גימל", באתר יוטיוב, 11 במרץ 2021 5.5.1996, באתר "פזמונט" 4.8.1996, באתר "פזמונט" 26.5.1996, באתר "פזמונט" תשנ"ו, באתר "פזמונט" לפי ההערות בחוברת האלבום